Adaptación DA PROGRAMACIÓN Didáctica. cURSO 2019/2020

cENTRO:VILAS ALBORADA

CURSO:3º EDUCACIÓN PRIMARIA

MATERIA:LINGUA GALEGA E LITERATURA

DEPARTAMENTO:

DATA: 8 MAIO

Instrucións do 27 de abril de 2020, da Dirección Xeral de Educación, Formación  Profesional e Innovación Educativa para o desenvolvemento do terceiro trimestre do curso académico 2019/20, nos centros docentes da Comunidade Autónoma de Galicia.

**ÍNDICE**

1. **Estándares de aprendizaxe e competencias imprescindibles.**
2. **Avaliación e cualificación.**
3. **Metodoloxía e actividades do 3º trimestre (recuperación, reforzo, repaso, e no seu caso ampliación)**
4. **Información e publicidade.**

|  |
| --- |
| 1. Estándares de aprendizaxe e competencias imprescindibles
 |
| Criterio de avaliación | Estándar de aprendizaxe |
| B1.1. Comprender textos orais sinxelos dos medios de comunicación, extraendo o sentido global e información específica. | LGB1.1.1.Comprende as ideas principais dun texto oral sinxelo dos medio de comunicación, extraendo o sentido global da mensaxe. (CCL, CAA) |
| B1.2.Utilizar os documentos audiovisuais como instrumento de aprendizaxe. | LGB1.2.1. Usa e manexa documentos impresos, audiovisuais e dixitais para obter a información máis importante e necesaria.(CCL, CD, CAA, CSC) |
| B1.6. Amosar interese por expresarse en público coherentemente, sen contradicións, sen repeticións innecesarias e usando nexos adecuados. | LGB1.6.1. Elabora un discurso oral coherente, utilizando un vocabulario adecuado á súa idade.(CCL, CAA) |
| B2.1.Comprender, buscar, localizar e seleccionar información explícita en textos sinxelos de soportes variados (webs infantís, libros, carteis). | LGB2.1.2.Identifica as ideas principais dun texto sinxelo( narrativo, descritivo, expositivo). (CCL) |
|  | LGB2.1.3. Busca, localiza e selecciona información concreta dun texto sinxelo.(CCL, CAA, CSIEE) |
| B2.3. Realizar o subliñado das ideas principais dun texto sinxelo e resumir o seu contido. | LGB2.3.1.Realiza o subliñado das ideas principais dun texto sinxelo.(CCL, CAA) |
|  | LGB2.3.2. Realiza o resumo a partir de preguntas dun texto sinxelo. (CCL, CAA) |
| B2.5.Utilizar de xeito guiado as TIC para obter información e modelos para a lectura. | LGB2.5.1.Utiliza de xeito guiado as TIC para obter información e modelos para a lectura.(CCL, CD, CAA) |
| B3.1.Usar as estratexias de planificación, textualización e revisión do texto. | LGB3.1.2.Elabora o texto, con coherencia xeral e de xeito creativo.(CCL, CAA, CSIEE) |
|  | LGB3.1.3.Aplica, de forma xeral, os signos de puntuación (punto, coma, signos de interrogación e exclamación...)(CCL) |
| B3.2.Producir textos sinxelos de diferente tipoloxía que permitan narrar, describir e resumir, emocións e informacións relacionadas con situacións cotiás e aqueles que sexan característicos dos medios de comunicación. | LGB3.2.2.Redacta textos xornalísticos (noticias) e publicitarios(anuncios e carteis)de xeito creativo.(CCL, CSC, CCEC, CAA) |
|  | LGB3.2.3.Elabora diferentes tipos de textos (narrativos e descritivos) seguindo un guión establecido.(CCL,CAA) |
| B3.7. Coidar a presentación dos traballos escritos en calquera soporte e valorar a lingua escrita como medio de comunicación e de expresión creativa. | LGB3.7.1.Coida a presentación dos textos seguindo as normas básicas de presentación establecidas: marxes, limpeza, calidade caligráfica... (CCL, CD, CAA) |
| B4.2.Aplicar, de forma xeral, as normas ortográficas básicas, apreciando o seu valor social e a necesidade de cinguirse a elas.  | LGB4.2.2.Utiliza as normas ortográficas básicas, aplicándoas nas súas producións escritas, con especial atención ás maiúsculas.(CCL, CSC, CCEC) |
| B4.3.Utilizar correctamente as regras de puntuación, así como unha sintaxe elemental nas producións orais e escritas. | LGB4.3.1.Emprega, de forma xeral, os signos de puntuación. (CCL) |
|  B5.1. Escoitar, memorizar, reproducir e valorar textos sinxelos procedentes da literatura galega en xeral, e da literatura galega popular en particular. | LGB5.1.1.Escoita, memoriza e reproduce textos sinxelos procedentes da literatura popular oral galega (adiviñas, lendas, cancións...) e da literatura galega en xeral.(CCL, CAA, CCEC) |
| B5.4.Recrear e compoñer poemas e relatos a partir de modelos sinxelos. | LGB5.4.1.Recrea e compón poemas e relatos a partir de modelos sinxelos, para comunicar sentimentos, emocións, preocupacións, desexos, estados de ánimo ou lembranzas.(CCL, CCEC, CSC) |

|  |
| --- |
| 1. Avaliación e cualificación
 |
| Avaliación | Procedementos:-Revisión de fichas.-Análise da comprensión e das producións orais/escritas.-Resolución de tarefas a partir do traballo por centros de interese.- Uso de diferentes recursos e fontes de información.-Valoración de traballos e pequenas investigacións. |
| Instrumentos:-Exercicios (fichas impresas)-Propostas orais e escritas.-Rexistros (ficha individual de alumno/a)-Escala de valoración ou estimación |
| Cualificación final | Dado que a avaliación é un proceso continuo que nos permite valorar o nivel de desenvolvemento das aprendizaxes do alumnado, utilizaremos os datos obtidos no 1º e 2º trimestre como referencia para continuar traballando este 3º trimestre, e serán precisamente as actividades de reforzo ,ampliación e recuperación que se van a levar a cabo, as que nos permitan facer unha avaliación conxunta da que sairá a cualificación final.Para iso teremos en conta os seguintes criterios de cualificación:-Entrega de tarefas, que contará un 60% ( o deseño de carteis, a redacción de historias, a lectura e comprensión de poesías, a elaboración de mapas conceptuais ou a investigación sobre aspectos da súa contorna son algúns exemplos de propostas que nos permitirán avaliar aspectos como a ortografía, a coherencia, a cohesión ...)- A presentación, coidado e limpeza, que contará un 10%- A actitude e o esforzo que contará un 20%- As actividades orais que contarán un 10% (envío de vídeos/audios con cancións, presentacións, explicacións...) |
| Alumnado de materia pendente | Criterios de avaliación: B1.1. Comprender textos orais sinxelos dos medios de comunicación,  extraendo o sentido global e información específica. B2.1.Comprender, buscar, localizar e seleccionar información explícita en  textos sinxelos de soportes variados ( libros, carteis...). B3.1.Usar algunhas estratexias de planificación e revisión do texto.B3.2.Producir textos sinxelos de diferente tipoloxía que permitan narrar, describir e resumir, emocións e informacións relacionadas con situacións cotiás e aqueles que sexan característicos dos medios de comunicación. B4.2.Aplicar, de forma xeral, as normas ortográficas básicas, apreciando o  seu valor social e a necesidade de cinguirse a elas.  B5.4.Recrear e compoñer poemas e relatos a partir de modelos sinxelos. |
| Criterios de cualificación:-Entrega de tarefas, que contará un 60% ( a redacción de historias, a lectura e comprensión de diferentes tipos de textos, xogos de ampliación de vocabulario ou a investigación sobre elementos da súa contorna son algúns exemplos de propostas que nos permitirán avaliar aspectos como a ortografía, a coherencia, a cohesión ...)- A presentación, coidado e limpeza, que contará un 10%- A actitude e o esforzo que contará un 30% |
| Procedementos e instrumentos de avaliación: -Revisión de fichas.-Análise da comprensión e das producións escritas.-Resolución de tarefas a partir do traballo por centros de interese.-Valoración de traballos e pequenas investigacións.-Rexistros (ficha individual do alumno/a)-Escala de valoración ou estimación |

|  |
| --- |
| 1. Metodoloxía e actividades do 3º trimestre(recuperación, repaso, reforzo, e no seu caso, ampliación)
 |
| Actividades  | En canto as actividades propostas (de recuperación, repaso, reforzo e ampliación) indicar que nos centraremos en que: * Sexan significativas e estean conectadas cos intereses e necesidades do nenos e nenas.
* Fomenten a investigación, a creatividade, o uso de diferentes recursos e a autonomía.
* Contemplen aspectos relacionados co seu desenvolvemento emocional e anímico (sentimentos, preocupacións, medos...)
* Xiren arredor dun eixo (centro de interese /conmemoración) de xeito que integren contidos de diferentes materias relacionados entre si.
 |
| Metodoloxía (alumnado con conectividade e sen conectividade) | A metodoloxía buscará favorecer as aprendizaxes do alumnado dun xeito competencial a partir de propostas abertas que lles permitan relacionar e poñer en práctica contidos, habilidades, actitudes....Terá un papel fundamental o desenvolvemento da súa autonomía á hora de organizar, investigar, recoller e enviar a información de aí tamén a importancia que seguirá tendo a coordinación e relación coas familias.O contacto coas mesmas permitiranos valorar as dificultades e necesidades dos nenos e nenas e así poder responder as mesmas.Mencionar o protagonismo, que dadas as circunstancias, cobrarán as TIC como ferramenta nas súas aprendizaxes.Con repecto a aquel alumnado con dificultades ou sen conectividade mencionar que se porán á súa disposición canles seguras que lles permitan a recollida e entrega de actividades, así como a posibilidade de contacto telefónico para a resolución de dúbidas e o seguemento das súas aprendizaxes. |
| Materiais e recursos | Plataformas dixitais e páxinas webRecursos ofertados por diferentes entidades como museos, bibliotecas...A contorna ( casa/familia, elementos naturais...)Fichas individuais (de comprensión lectora, vocabulario, ortografía...)Cadernos individuais dos alumnos/as así como libros de texto ( en formato papel/dixital) |

|  |
| --- |
| 1. Información e publicidade
 |
| Información ao alumnado e ás familias | A información ao alumnado e familias farase a través de:-Correo de aula /Drive (entrega e corrección de tarefas, resolución de dificultades...)-Vídeo-conferencia (sesións titoría para aclarar dúbidas)-Teléfono / Whatsapp-Abalar |
| Publicidade  | www.colexiovilasalborada.es |